**Margit Buchhalter Feldman** (født 12. juni 1929 i Budapest i Ungarn, død 14. april 2020 i Somerset i New Jersey i USA) var en jødisk ungarsk-amerikansk pedagog, aktivist og overlevende av holocaust.

Liv og virke
------------

Margit Buchhalter ble født i Budapest  og var datter av Joseph og Theresa Buchhalter. Familien bodde i landsbyen Tolcsva nordøst i Ungarn.

### Jødeforfølgelsene

Margit Buchhalter var født samme dag som Anne Frank, den jødiske jenta som ble drept under holocaust.

Da Margit var fjorten år gammel invaderte nazistene Tolcsva. Damilien ble bragt til en ghetto som var blitt innrettet i en annen by.

I april 1944 ble familien transportert til Auschwitz og der ble foreldrene drept umiddelbart i gasskamrene. Margit Buchhalter løy om alderen til de tyske vaktene og hevdet at hun av 18 år gammel, og ble så sendt til Kraków (Krakau) der man trengte fanger til å arbeide i gruvene. Tyskerne tatoverte *A23029* på venstrearmen hennes som identitetsmerke. Etter Kraków ble hun returnert til Auschwitz.

Buchhalter ble så sendt til kvinneleiren i Grünberg, der hun møtte Gerda Weissmann Klein. Hun var med på dødsmarsjen fra Grünberg til konsentrasjonsleiren Bergen-Belsen langt vest i Nord-Tyskland, hvorfra hun ble befridd av allierte styrker den 15. april 1945.

### Etter frigjøringen

Da leiren ble frigjort led Margit av pleuritt og lungebetennelse, og hun hadde også skaderfra de eksplosiver som ble sprengt av tyske soldater i ders forsøk på å ødelegge leiren. Buchhalter var en av to familiemedlemmer som overlevde av de i alt 68 slektningene som ble transportert til konsentrasjomnsleirer. Buchhalter flyttet til Sverige, der hun kom seg til hektene.

Buchhalter innvandret itil USA i 1947. Hun flyttet til New York City, der hun bodde hos en tante, Harriet Boehm, og kusiner. Hun ble der røntgentekniker.

Hun talte ikke offentlig om sine opplevelser i krigsårene i mange år, I 1970-årene, da hun bodde i Bound Brook med sin egen familie - og nå het Feldman, ble hun bedt av en gutt i nabolaget om å snakke til klassen hans i barneskolen om hva hun hadde vært gjennom. Hun ville ikke snakke med elevene som en gruppe, men lot gutten lage et lydopptak som han kunne spille av. Klassen ble dypt berørt av hennes historie og gutten gav Margit denne tilbakemeldingen, hvorpå hun forstod at det var viktig at hun delte sine erfaringer med folk.

Feldman grunnla *Raritan Valley Community College Institute for Holocaust & Genocide Studies* i 1981.Hun var også med på å grunnlegge *New Jersey Commission on Holocaust Education* sammen med New Jersey *state assemblyman* Jim McGreevey i 1991. I 1994 støttet hun et lovforslag om å innføre undervisning om holocaust og folkemord i fagplanen i New Jerseys skoler.

Hun satt som president for *Jewish Federation of Somerset & Warren Counties* og formann for *United Jewish Appeal and Israel Bonds Campaigns*. Hun var også president for *Jewish Home for the Aged*, visepresident for *Congregation Knesseth Israel* og medlem av *Temple Sholom* i Bridgewater i New Jersey.

Margit Feldman døde 14. april 2020 i Somerset i New Jersey av COVID-19, i en alder av 90 år.

Verker
------

* med Bernard Weinstein. *Margit: A teenager's journey through the Holocaust and beyond*. Scottsdale: Princeton Editorial Associates (2003).

Referanser
----------

1. ↑   www.nbcnews.com[Hentet fra Wikidata]
2. ↑   www.washingtonpost.com[Hentet fra Wikidata]
3. ↑   «Holocaust survivor who shared her story with students dies from coronavirus», verkets språk engelsk[Hentet fra Wikidata]
4. ↑   «Margit Feldman Obituary», verkets språk engelsk[Hentet fra Wikidata]
5. 1 2 3 4 5 6 7  Bella, Timothy (17. april 2020). «Holocaust survivor dies of the coronavirus 75 years after she was liberated from concentration camp». *The Washington Post* **(engelsk)**. Besøkt 18. april 2020.
6. 1 2 3 4  «Oral history interview with Margit Feldman – Collections Search – United States Holocaust Memorial Museum». *Collections*. United State Holocaust Memorial Museum. Besøkt 18. april 2020.
7. 1 2 3  Schiavi, MaryLynn (22. mai 2016). «Film chronicles the life of a woman who dared to speak the truth about Holocaust». *My Central Jersey* **(engelsk)**. Besøkt 18. april 2020.
8. 1 2 3  Siemaszko, Corky (16. april 2020). «Coronavirus kills 90-year-old Holocaust survivor». *NBC News* **(engelsk)**. Besøkt 18. april 2020.
9. 1 2 3 4  «Margit Feldman Obituary, Somerset, New Jersey». *Bruce C. Van Arsdale Funeral Home*. Besøkt 19. april 2020.
10. ↑  «Holocaust Survivor Margit Buchhalter Feldman Addresses Upper School». *Gill St. Bernard's School* **(engelsk)**. 24. april 2017. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 18. april 2020.  «Arkivert kopi». Arkivert fra originalen 18. april 2020. Besøkt 20. september 2020.

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI
 |